
GİRİŞ
     Bu təlimat “Azərbaycan Dövlət Dəniz Akademiyası” PHŞ-nin keyfiyyəti idarəetmə sistemi sənədidir və ISO 9001: 2015 beynəlxalq standartının 8.5-ci bəndində "Tədris prosesinin təmin edilməsi və həyata keçirilməsi" ADDA-ƏP-002 proseduruna uyğun olaraq işlənib hazırlanmışdır.
1. TƏTBİQ SAHƏSİ
  
1.1. Təlimat Akademiyanın tədris-qeydiyyat şöbəsi, fakültə dekanları və kafedra müdirləri üçün məcburidir. 
1.2. Təlimat ixtisas və tədris fənni üzrə laboratoriya təcrübələrinin məqsəd və vəzifələrini, laboratoriya dərslərinin hazırlanması və keçirilməsinin metodik xüsusiyyətlərini, həmçinin, laboratoriya işlərinin (Lİ) tərtibatı üçün vahid tələbləri müəyyən edir.
1.3. Bu sənədləşdirilmiş prosedurda tətbiq olunan terminlər ISO 9000:2015 "Keyfiyyəti idarəetmə sistemi. Əsas müddəalar və lüğət" beynəlxalq standartına uyğun gəlir.
1.4. Bu sənəddə aşağıdakı işarələrdən və ixtisarlardan istifadə olunur:
Lİ -Laboratoriya işi,
KİS -Keyfiyyəti İdarəetmə Sistemi,
“ADDA” PHŞ - “Azərbaycan Dövlət Dəniz Akademiyası” Publik Hüquqi Şəxs, Akademiya.
“AXDG” QSC-“Azərbaycan Xəzər Dəniz Gəmiçiliyi” Qapalı Səhmdar Cəmiyyəti 
RKN - Rəhbərliyin keyfiyyət üzrə nümayəndəsi
1.5. Bu sənəddə aşağıdakı normativ mənbələrindən istifadə olunur:
ISO 9000: 2015: BS "Keyfiyyəti İdarəetmə Sistemi. Əsas müddəalar və lüğət”
İSO 9001:2015: BS "Keyfiyyəti İdarəetmə sistemi. Tələblər”
ADDA-ƏP-002: "Tədris prosesinin təmin edilməsi və həyata keçirilməsi”
2. [bookmark: _Toc14716438]MƏSULİYYƏT
2.1 Akademiyanın rektoru bu təlimatı və ona dəyişiklikləri təsdiq edir, bu sənədin tələblərini yerinə yetirmək üçün lazımi resursları ayırır.
2.2. Akademiyanın tədris və tərbiyə işləri üzrə prorektoru bu təlimata uyğun olaraq işlərin təşkilinə görə məsuliyyət daşıyır.
2.3. Prosesdə iştirak edən fakültə dekanı və kafedra müdirləri KİS-in hazırkı sənədində göstərilən tələblərin yerinə yetirilməsinə görə məsuliyyət daşıyırlar.
2.4. Bu Təlimatın tələblərinin yerinə yetirilməsinin yoxlanılmasını daxili audit KİS-in illik planına uyğun olaraq həyata keçirir.
3. DAXİL OLAN MƏLUMATLAR
3.1. Laboratoriya dərsləri (işlər) bir çox fənnlərin öyrənilməsində istifadə olunan tədris işinin əsas formalarından biridir.
3.2. Laboratoriya dərsləri ixtisas tədris planına və tədris fənninin işçi proqramına (sillabus) uyğun olaraq həyata keçirilir.
Laboratoriya dərsləri özündə məcmu halında ayrı-ayrı fənlərin və ümumiyyətlə bütün ixtisas üzrə laboratoriya təcrübələrini əhatə edir.
3.3. Laboratoriya dərslərinin əsas məqsədi - verilən elmin və ixtisasın nəzəri müddəalarını təcrübi olaraq açmaq, tələbələrin öyrəndikləri qanunauyğunluqları və onların təzahür formalarını dərindən başa düşməsini təmin etmək, gələcək mütəxəssislərdə tədris obyektləri, laboratoriya avadanlıqları ilə və təcrübənin digər vasitələri ilə praktiki davranma bacarıqlarını formalaşdırmaq, peşənin xüsusiyyətindən irəli gələn tələblərə uyğun olaraq eksperimental fəaliyyət bacarıqlarını aşılamaqdır 
3.4. Laboratoriya dərslərinin keçirilməsi aşağıdakı tədris məsələlərinin həllinə imkan yaradır:
- tələbələrin nəzəriyyə və praktikanın üzvi vəhdəti prinsipini mənimsəməsi;
- gələcək mütəxəssislərin elmi tədqiqatlara marağının inkişaf etdirilməsi;
-gələcək mütəxəssislərin peşəkar keyfiyyətlərinin və müstəqil yaradıcılıq bacarıqlarının inkişaf etdirilməsi.
3.5. Tədris fənninin laboratoriya dərslərinə əsas tələblər:
3.5.1. Laboratoriya dərslərinin məzmunu standart proqrama uyğun olmalıdır və ixtisasın xüsusiyyətlərini əks etdirməlidir.
3.5.2. Laboratoriya dərsləri laboratoriya işlərinin yerinə yetirilməsinin davamlılığını, eləcə də laboratoriya dərslərinin tədris işinin digər növləri (mühazirələr, praktiki məşğələlər, kurs layihələşdirməsi) ilə ardıcıllığını təmin etməlidir.
3.5.3. Laboratoriya dərsləri laboratoriya işlərinin təkrarlanmasının qarşısını almaq məqsədi ilə əvvəlki və qarşıdan gələn laboratoriya dərsləri ilə qarşılıqlı əlaqə və ardıcıllıq təmin etməlidir.
3.5.4. Laboratoriya dərsləri öyrənilən hadisələrin və proseslərin mahiyyətinin eksperimental tədqiqatının elmi metodlarından istifadə etməklə qurulmalıdır, eləcə də nəzəriyyə və təcrübənin vəhdət prinsiplərini həyata keçirməlidir. Fənlər üzrə laboratoriya dərslərində müvafiq kafedranın fənn mövzuları üzrə tədqiqat xarakterli tapşırıqların yerinə yetirilməsini təmin edən elmi tədqiqatların elementləri olmalıdır.
3.5.5. Laboratoriya dərsləri tələbələri elmi və praktiki tədqiqatların keçirilməsi üçün müasir avadanlıqla və metodlarla tanış etməlidir. Laboratoriya işlərinin yerinə yetirilməsi şəraiti müasir fiziki, kimyəvi, elektroradiotexniki və müvafiq laboratoriyaların mühitinə maksimum yaxın olmalıdır. Yuxarı kurs tələbələri üçün uyğun müəssisələrdə ixtisaslar üzrə laboratoriya dərslərinin keçirilməsinə icazə verilir.
3.5.6.         Laboratoriya işləri bir qayda olaraq tələbə qrupunun, müəllimin və laborantın eyni vaxtda olmasına imkan verən xüsusi təchiz olunmuş otaqda həyata keçirilməlidir. Hər bir tələbə iş yeri ilə, izahedici yazılarla, rəsmlərlə, sxemlərlə (məsələn, iş nömrəsi, qurğunun işə salınması qaydası və s.)   təmin edilməlidir. 
4. LABORATORİYA DƏRSLƏRİNİN KEÇİRİLMƏSİNƏ HAZIRLIQ
4.1.            Bütün laboratoriya işləri semestr başlayana qədər hazır olmalıdır. Laboratoriya işlərinin mövzuları tədris fənninin işçi proqramına (sillabus) uyğun olmalıdır.
4.2.             Tədris və köməkçi heyət laboratoriya dərsləri başlamazdan əvvəl bunları etməlidir:
- lazımi avadanlıqları ,nümunələri, sxemləri, reaktivləri, işçi qabları, köməkçi materialları hazırlamaq ;
- iş yerlərinin (avadanlıqların) işlək vəziyyətdə olmasını yoxlamaq;
- iş yerlərini laboratoriya işlərinin təsviri ilə təmin etmək;
- laboratoriyada ümumi səliqəni yaratmaq, otağı havalandırmaq.
4.3.        Hər bir laboratoriya işinin təsviri olmalıdır. Titul vərəqi ADDA-F-055 nömrəli formada verilmişdir.
         Təsvirin təxminən strukturuna daxil edilməlidir:
- İşin məqsədi;
- Nəzəri məlumat;
- Laboratoriya tapşırığı;
- Tapşırığın yerinə yetirilməsi qaydası;
- Hesabata dair tələblər;
- Yoxlama suallar;
- Tətbiqlər.
   Laboratoriya işlərinə hazırlıq zamanı bütün tələbələr onun təsviri ilə tanış olmalıdırlar. Laboratoriya işlərinin təsviri qənaətbəxş vəziyyətdə olmalıdır, Akademiyada nəşr olunmuş laboratoriya dərsləri isə kitabxanada saxlanılır.
5. LABORATORİYA DƏRSLƏRİNİN KEÇİRİLMƏSİ
5.1.          Laboratoriya dərslərinin keçirilmə yeri və vaxtı tədris cədvəli ilə müəyyən edilir. 
5.2.            Laboratoriya dərsləri kafedranın müəllim və tədris-köməkçi heyəti tərəfindən aparılır. Qrupun tərkibinə 16-dan çox tələbə daxildirsə, tədris və tərbiyə işləri üzrə prorektorun icazəsi ilə qrupu iki və ya üç altqrupa bölməyə icazə verilir. Laboratoriya dərslərinin keçirilməsi prosesi dörd mərhələdən ibarətdir: 
1. İlkin təlimat
Laboratoriya işinin təsviri və iş yerləri ilə tanış olduqdan, bəzi hallarda isə görüləcək işlərdə daha məsuliyyətli məqamlarla tanış olduqdan sonra tələbənin laboratoriya işinin yerinə yetirilməsinə görə laboratoriyaya daxil olurlar. Buraxılış müəllimin tələbə ilə fərdi söhbəti əsasında və ya tələbənin multimedia tədris sistemlərinin suallarına müsbət cavab verməsi şərti ilə həyata keçirilir. Tələbələrin buraxılması zamanı təhlükəsizlik texnikasının və yanğın təhlükəsizliyi tələblərinin yerinə yetirilməsinə xüsusi diqqət verilir. 
2. İcra
Laboratoriya işləri müxtəlif yollarla həyata keçirilir:
- ümumi (bütün qrup eyni işi yerinə yetirir), 
- ayrı-ayrılıqda (qrupda eyni vaxtda bir neçə iş yerinə yetirilir),
- qrup üzrə, 
- fərdi.
Hər bir tələbəni fərdi tapşırıqla təmin etməyə çalışmaq lazımdır. Müəllim və tədris-köməkçi heyət tələbənin işinə nəzarət etməlidir, laboratoriya İşini vaxtında başa vurmasına kömək etməlidir.
3. Tərtibat
Laboratoriya tapşırığının eksperimental hissəsi yerinə yetirildikdən sonra tələbə mövzu üzrə hesabat verməli və növbəti laboratoriya məşğələsinə qədər onu təqdim etməlidir. Hesabat A4 formatında (bax b. 4.3 hesabata dair tələblər) vərəqlərdə səliqəli, dəqiq, aydın təsvirlər və qeydlər ilə hazırlanmalı və laboratoriya işinin təsvirində göstərilmiş formada tərtib edilməlidir. Vərəqin sol tərəfində 20 mm, sağ, yuxarı və aşağıdan – 5 mm bir sahə buraxılmalıdır. Hər bir laboratoriya işinin hesabatına titul vərəqəsi ADDA-F-055 nömrəli formada verilmişdir. 
4. Laboratoriya işinin təhvil verilməsi
 Laboratoriya işi yalnız onun yerinə yetirilməsi haqqında hesabat düzgün tərtib edildikdə təhvil alınır. Laboratoriya işinin təhvil verilməsi müəllimin tələbə ilə söhbəti şəklində və ya multimedia tədris sistemlərinin test sorğusu vasitəsilə baş verir. Biliyin qiymətləndirilməsinin çoxballı sistemi üzrə təhsil alan tələbələr üçün kredit sistemi üzrə attestasiya Azərbaycan Respublikası Elm və Təhsil Nazirliyinin 15.05.2003-cü il tarixli 420 saylı və 11.09.2008-ci il tarixli 1060-saylı əmrləri ilə təsdiq edilmiş "Tələbələrin biliyinin qiymətləndirilməsinin çoxballı sistemi haqqında əsasnamə" yə müvafiq keçirilir. Laboratoriya işləri barədə hesabatlar kafedraya təhvil verilir ki, burada onlar 1 (bir) semestr müddətində saxlanılır. Göstərilən müddət başa çatdıqdan sonra kafedrada müvafiq aktın tərtib edilməsi ilə hesabatlar məhv edilir. Laboratoriya işlərinin hesabatlarının surətləri tələbələrdə ola bilər və onlar bundan imtahanlara hazırlıq zamanı istifadə edə bilərlər.
6.              PROSESİN ÖLÇÜLƏRİ VƏ MEYARLARI
Müəllimlərin apardığı məşğələ və laboratoriya dərslərinin keyfiyyəti aşağıdakı meyarların hər birini 5 ballıq sistemə uyğun olaraq qiymətləndirib çıxarılan yekun bala görə müəyyən edilə bilər:
· Dərsin məzmununun təsdiq edilmiş proqrama uyğunluğu;
· Materialın izah olunma keyfiyyəti;
· Əyani tədris vasitələrindən istifadə (slayd, prezentasiya, plakatlar və s.);
· Tədris texniki vasitələrdən istifadə;
· Davamiyyət;
· Tələbələr arasında qısamüddətli kursların keçirilməsinə dair sorğular;
· Proqramın tam əhatə olunması;
· Dinləyicilərin suallarının cavablandırılması;
· Paylanan materialların məzmunu.

7.              RESURSLAR
7.1.           Bu sənədləşdirilmiş prosedurun tələblərini yerinə yetirmək üçün Akademiyanın rektoru   aşağıdakı zəruri resursları ayırır:
· normativ sənədlər;
· ixtisaslı kadrlar;
· binalar, avadanlıqlar, materiallar;
· maddi resurslar.

